*****

ΚΑΝΟΝΙΣΜΟΣ (ΕΟΚ) αριθ. 2791/82 ΤΟΥ ΣΥΜΒΟΥΛΙΟΥ

της 18ης Οκτωβρίου 1982

περί τροποποιήσεως του κανονισμού (ΕΟΚ) αριθ. 2764/75 περί θεσπίσεως κανόνων για τον υπολογισμό ενός στοιχείου της εισφοράς που επιβάλλεται στον εσφαγμένο χοίρο, και του κανονισμού (ΕΟΚ) αριθ. 950/68 περί του Κοινού Δασμολογίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 9 παράγραφος 2,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 2759/75 προβλέπει στα άρθρα 8 και 9 τους βασικούς κανόνες για τον καθορισμό της εισφοράς κατά την εισαγωγή που εφαρμόζεται στον εσφαγμένο χοίρο· ότι πρέπει να εισαχθεί ο ορισμός του εν λόγω προϊόντος στον κανονισμό (ΕΟΚ) αριθ. 2764/75 (3), όπως τροποποιήθηκε από τον κανονισμό (ΕΟΚ) αριθ. 370/76 (4), με σκοπό να διευκολύνει τη σωστή εφαρμογή της εισφοράς στα σφάγια χοίρων που προβλέπονται στη διάκριση 02.01 Α ΙΙΙ α) 1 του Κοινού Δασμολογίου· ότι πρέπει να τροποποιηθεί ο κανονισμός (ΕΟΚ) αριθ. 950/68 (5), όπως τροποποιήθηκε τελευταία από τον κανονισμό (ΕΟΚ) αριθ. 2655/82 (6),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ακόλουθο άρθρο 3α εισάγεται στον κανονισμό (ΕΟΚ) αριθ. 2764/75:

«Άρθρο 3α

Θεωρούνται ως «εσφαγμένοι χοίροι» τα ολόκληρα σφάγια ή ημιμόρια σφαγίων των κατοικιδίων χοιροειδών, τα οποία έχουν αφαιματωθεί και εκκενωθεί και από τα οποία έχουν αφαιρεθεί οι τρίχες και οι οπλές. Τα ημιμόρια σφαγίων λαμβάνονται δια χωρισμού του ολοκλήρου σφαγίου δια τομής, η οποία διέρχεται από το μέσον κάθε αυχενικού , νωτιαίου, οσφυϊκού σπονδύλου και του ιερού οστού, και από το μέσον του στέρνου και της ισχιοηβικής συμφύσεως. Τα ολόκληρα αυτά σφάγια ή ημιμόρια σφαγίων μπορούν να παρουσιασθούν μετά ή άνευ κεφαλής, ποδών, περινεφρικού λίπους, νεφρών, ουράς ή διαφράγματος. Τα ημιμόρια σφαγίων μπορούν να παρουσιασθούν μετά ή άνευ νωτιαίου μυελού, μυελού και γλώσσας. Τα ολόκληρα σφάγια ή ημιμόρια σφαγίων των θηλυκών χοιροειδών μπορούν να παρουσιασθούν μετά ή άνευ μαστών.»

Άρθρο 2

Το Κοινό Δασμολόγιο, που έχει προσαρτηθεί ως παράρτημα στον κανονισμό (ΕΟΚ) αριθ. 950/68, τροποποιείται ως εξής:

1. Στο κεφάλαιο 2, το ακόλουθο κείμενο εισάγεται ως συμπληρωματική σημείωση αριθ. 7.:

«7. Θεωρούνται ως «ολόκληρα σφάγια ή ημιμόρια σφαγίων», κατά την έννοια της διακρίσεως 02.01 Α ΙΙΙ α) 1, οι εσφαγμένοι χοίροι υπό μορφή σφαγίων των κατοικιδίων χοιροειδών τα οποία έχουν αφαιματωθεί και εκκενωθεί, και από τα οποία έχουν αφαιρεθεί οι τρίχες και οι οπλές. Τα ημιμόρια σφαγίων λαμβάνονται δια χωρισμού του ολοκλήρου σφαγίου δια τομής, η οποία διέρχεται από το μέσον κάθε αυχενικού, νωτιαίου, οσφυϊκού σπονδύλου και του ιερού οστού, και από το μέσον του στέρνου και της ισχιοηβικής συμφύσεως. Τα ολόκληρα αυτά σφάγια ή ημιμόρια σφαγίων μπορούν να παρουσιασθούν μετά ή άνευ κεφαλής, ποδών, περινεφρικού λίπους, νεφρών, ουράς και διαφράγματος. Τα ημιμόρια σφαγίων μπορούν να παρουσιασθούν μετά ή άνευ νωτιαίου μυελού, μυελού και γλώσσας. Τα ολόκληρα σφάγια και τα ημιμόρια σφαγίων των θηλυκών χοιροειδών μπορούν να παρουσιασθούν μετά ή άνευ μαστών.»

2. Το κείμενο της διακρίσεως 02.01 Α ΙΙΙ α) 1 του Κοινού Δασμολογίου αντικαθίσταται από το ακόλουθο κείμενο:

1.2.3,4 // // // // Δασμολογική

Κλάσις

// Περιγραφή εμπορευμάτων

// Δασμοί

1.2.3.4 // // // Αυτόνομοι %

ή εισφοραί

(Ε) // Συμβατικοί

% // // // // // 1

// 2

// 3 // 4 // // // // // «02.01 // Κρέατα και παραπροϊόντα σφαγίων βρώσιμα, των ζώων των αναφερομένων εις τάς κλάσεις 01.01 μέχρι και 01.04, νωπά, διατετηρημένα δι' απλής ψύξεως ή κατεψυγμένα: // // // // Α. Κρέατα: // // // // ΙΙΙ. Χοιροειδών: // // // // α) Κατοικιδίων: // // // // 1. Ολόκληρα σφάγια ή ημιμόρια σφαγίων // 20 (Ε) // -» // // // //

Άρθρο 3

Ο παρών κανονισμός αρχίζει να ισχύει την 1η Ιανουαρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 18 Οκτωβρίου 1982.

Για το Συμβούλιο

Ο Πρόεδρος

N. A. KOFOED

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 307 της 18. 11. 1980, σ. 5.

(3) ΕΕ αριθ. L 282 της 1. 11. 1975, σ. 21.

(4) ΕΕ αριθ. L 45 της 21. 2. 1976, σ. 4.

(5) ΕΕ αριθ. L 172 της 22. 7. 1968, σ. 1.

(6) ΕΕ αριθ. L 280 της 2. 10. 1982, σ. 14.